Document ID: 31977R2564

ΚΑΝΟΝΙΣΜΟΣ (ΕΟΚ) αριθ. 2564/77 ΤΗΣ ΕΠΙΤΡΟΠΗΣ της 22ας Νοεμβρίου 1977 περί τροποποιήσεως του κανονισμού (ΕΟΚ) αριθ. 1351/72 περί αναγνωρίσεως των ομάδων παραγωγών στον τομέα του λυκίσκου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1696/71 του Συμβουλίου, της 26ης Ιουλίου 1971, περί κοινής οργανώσεως αγοράς στον τομέα του λυκίσκου (1), όπως τροποποιήθηκε τελευταία με τον κανονισμό (ΕΟΚ) αριθ. 1170/77 (2), και ιδίως το άρθρο 7 παράγραφος 5,
Εκτιμώντας:
ότι ο κανονισμός (ΕΟΚ) αριθ. 1170/77 τροποποίησε τις διατάξεις τις σχετικές με τις αναγνωρισμένες ομάδες των παραγωγών ιδίως όσον αφορά τη σύνθεση και τις αρμοδιότητές τους-
ότι οι αρμοδιότητες αυτές έχουν επεκταθεί- ότι πρέπει συνεπώς για την αναγνώριση μιας ομάδας να απαιτείται τα καταστατικά της να περιλαμβάνουν τις απαραίτητες ενδείξεις για την πλήρη γνώση από τα μέλη τους των υποχρεώσεών τους στους κόλπους της ομάδας-
ότι συνεπώς πρέπει να τροποποιηθεί σχετικά ο κανονισμός (ΕΟΚ) αριθ. 1351/72 της Επιτροπής, της 28ης Ιουνίου 1972, περί αναγνωρίσεως των ομάδων παραγωγών στον τομέα του λυκίσκου (3) ιδίως όσον αφορά την πολιτική των ομάδων για τη διάθεση στην αγορά της παραγωγής και τη διαχείριση της ενισχύσεως της παραγωγής-
ότι τα μέτρα, που προβλέπονται από τον παρόντα κανονισμό, είναι σύμφωνα με τη γνώμη της Επιτροπής Διαχειρίσεως του Λυκίσκου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΟΚ) αριθ. 1351/72 αντικαθίσταται ως ακολούθως:
"Άρθρο 1
1. Οι κοινοί κανόνες που προβλέπονται στο άρθρο 7 παράγραφος 3 υπό α) και β) του κανονισμού (ΕΟΚ) αριθ. 1696/71 καθορίζονται εγγράφως. Αφορούν τουλάχιστον:
α) για την παραγωγή:
αα) διατάξεις που αφορούν τη χρησιμοποίηση μιας ή περισσότερων ποικιλιών καθοριζομένων κατά την ανανέωση των φυτειών ή τη δημιουργία νέων φυτειών,
ββ) διατάξεις που αφορούν την τήρηση ορισμένων καλλιεργητικών μεθόδων και μέτρων προστασίας των φυτών,
γγ) διατάξεις που αφορούν τη συγκομιδή, την αποξήρανση και ενδεχομένως τη συσκευασία-
β) για τη διάθεση στην αγορά, όσον αφορά ιδίως τη συγκέντρωση και τους όρους της προσφοράς:
αα) τις γενικές διατάξεις που ρυθμίζουν τις πωλήσεις από την ομάδα,
ββ) τις διατάξεις που αφορούν τις ποσότητες, που επιτρέπεται να πωλούν οι ίδιοι οι παραγωγοί, καθώς και τους κανόνες, που ρυθμίζουν αυτές τις πωλήσεις,
γγ) τους όρους με τους οποίους το ποσό της ενισχύσεως στην παραγωγή, που χορηγείται στην ομάδα, σύμφωνα με το άρθρο 12 παράγραφος 3, πρώτο εδάφιο, του κανονισμού (ΕΟΚ) αριθ. 1696/71 θα μπορεί να χρησιμοποιείται για τα μέτρα σταθεροποιήσεως της αγοράς.
2. Σαν πρώτο στάδιο της εμπορίας νοείται η πώληση, στο χονδρικό εμπόριο ή στις βιομηχανίες επεξεργασίας, του λυκίσκου που παράγεται από τον ίδιο τον πωλητή ή, σε περίπτωση πωλήσεως από ομάδα, που παράγεται από τα μέλη της."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 22 Νοεμβρίου 1977.

Labels: 12
17
6